tomron87/hebrew-wikipedia-sentences-corpus huggingface dataset:
לאחר המשימה ובמידה ומרדית' נשארה בחיים, הארגון "מעלים" את אנתוני.
ויקטור וקטור (Viktor Vektor; מדובב על ידי מייקל גרגורי) - הריפרדוק הקבוע ש-V וג'קי מבקרים אצלו.
הקליניקה שלו נמצאת במחוז ווטסון, סמוך לביתו של V.
מתואר כמקצועי, סבלני, ישר, ומעל לכל, חבר נאמן ל-V לאורך כל הדרך.
בעברו עסק וקטור באגרוף במשקל כבד, וגם לאחר פרישתו מהספורט והפיכתו לריפרדוק הוא עדיין חובב את הספורט וצופה באופן קבוע בתחרויות אגרוף.
מיסטי אולשבסקי (Misty Olszewski; נולדה ב-2051; מדובבת על ידי אריקה לינדבק) - בת זוגו של ג'קי, מנהלת חנות קטנה למוצרי מיסטיקה בסמוך לקליניקה של ויקטור.
עוסקת בתחומים שקשורים לניו אייג' וספיריטואליזם.
מזכירה מאוד במראה החיצוני שלה את פריס סטרטון, אחת מהרפליקנטים שמופיעים בסרט בלייד ראנר.
T-Bug (נרצחה ב-2077; מדובבת על ידי סינתיה קיי ויליאמס) - אחת מהנטראנריות הטובות ביותר בעיר.
הייתה חברה בצוות ביחד עם V וג'קי.
משתתפת יחד איתם במשימת השוד שבחלק הראשון של המשחק, אך אנשי ארסאקה עולים על עקבותיה ו"מטגנים" לה את המוח ובכך גורמים למותה.
אלטיירה "אלט" קנינגהאם (Altiera "Alt" Cunningham; נרצחה ב-16 באפריל 2013; מדובבת על ידי אליקס ווילטון רייגן) - נטראנרית מוכשרת ביותר ויפת תואר שפיתחה את תוכנת ה"Soulkiller", שמאפשרת להעביר עותק שלם של תודעת האדם למרחב הקיברנטי.
הייתה בת זוגו של ג'וני סילברהאנד ונחטפה לעיניו על ידי אראסאקה על מנת לפתח מחדש את התוכנה עבורם.
כשהוא מתפרץ לבנייני אראסאקה הוא מגלה את גופתה המתה, אך מתברר כי תודעתה נשארה במרחב הקיברנטי ויותר מ-60 שנים מאוחר יותר, V מוכרח ליצור איתה קשר כדי למצוא דרך להסיר את תודעתו של סילברהאנד ממוחו.
ליזי וויזי (Lizzy Wizzy; מדובבת על ידי גריימס) – כוכבת פופ מפורסמת בנייט סיטי, בעלת גוף עשוי לחלוטין מכרום.
באחת מהופעותיה טרם תחילת המשחק, ליזי התאבדה והייתה מתה במשך שעה.
היא הוחייתה על ידי צוות טראומה (Trauma Team), שהחליף את כל גופה בגוף מלאכותי והיא סיימה את הופעתה בגופה החדש.
הדבר גרם לעליית הפופולריות של ליזי וההופעה שלה נחשבת לאחת מההופעות הטובות ביותר בעולם.
השחקן יכול לפגוש בה במהלך המשחק ולסייע לה לברר האם בן הזוג שלה בוגד בה.
סנדרה דורסט (Sandra Dorsett; נולדה ב-2048) – נטראנרית העובדת בתאגיד נייט (Night Corp).
סנדרה נחטפה על ידי כנופיית הסקוונג'רס על מנת להוציא את ציוד הסייבר מגופה ולסחור בו.
במהלך המשימה, השחקן ביחד עם ג'קי, מסתננים לדירת מסתור של הסקוונג'רס ולאחר קרב מצליחים למצוא את סנדרה, כאשר היא נמצאת באמבטיית קרח וגוססת מהיפותרמיה.
במהלך חילוצה, מסתבר כי הסקוונג'רס השתילו בגופה צ'יפ אשר מונע מצוות הטראומה להגיע.
השחקן מסיר את הצ'יפ מסנדרה ומתגלה סנדרה מבוטחת בחבילת פלטינום, אשר רק עשירי העיר יכולים להנות מהטבותיה.
לאחר כ-2 דקות, צוות טראומה מגיע לדירה באיומי נשק ולוקח את סנדרה לבית חולים.
בהמשך המשחק, השחקן יכול לפגוש בסנדרה בשנית (כאשר היא החלימה, אבל בטראומה מהאירועים בתחילת המשחק) ולהחזיר עבורה כונן קשיח יקר שנגנב ממנה בתמורה לתשלום.
ריבר ווארד (River Ward; מדובב על ידי רובי דיימונד) – שוטר במשטרת נייט סיטי, שהשחקן יכול לעזור לו במהלך חקירת פרשת מותו של ראש העיר הקודם.
במשימות צדדיות איתו, השחקן יעזור לריבר למצוא את האחיין שלו שנחטף.
השחקן יכול לקיים מערכת יחסים עם ריבר (במידה והדמות שיצר היא נקבה).
קרי יורודיין (Kerry Eurodyne; מדובב על ידי מת'יו מאט קינג ודיימיאן אוקג'ה) – כוכב רוק שהיה חבר בלהקה של ג'וני סילברהאנד.
נרמז במהלך המשימות איתו שהוא דיכאוני וחרדתי.
במסגרת המשימות של ג'וני, ניתן לעזור לו להחזיר את הלהקה להופעת איחוד.
השחקן יכול לקיים מערכת יחסים עם קרי (במידה והדמות שיצר היא זכר).
ניקס (Nix; מדובב על ידי אקו מיטשל) - נטראנר שהיה בעברו עובד ארסאקה, וכיום עובד עבור רוג ומשמש בתור הנטראנר הקבוע של פאב "Afterlife".
לניקס יש חיבה מיוחדת לציוד אלקטרוני מימי הרשת הישנה לפני שהושמדה על ידי ההאקר בארטמוס.
הוא שוכר את V לשתי משימות כאשר במשימה הראשונה V מתבקש למצוא עבורו "ספר כשפים" עם תיעוד היסטורי של הפלת הרשת על ידי בארטמוס.
במשימה השנייה הוא שולח את V למזבלה שבשטח ההפקר על מנת למצוא את גופתו המקוררת של בארטמוס ולהוציא משם את ערכת הסייבר שלו על מנת לחלץ משם מידע מוצפן.
מרצ'ין איווינסקי, אחד ממייסדי CD Projekt RED הכריז על המשחק בשידור חי במסיבת העיתונאים הקיצית של קבוצת CD Projekt RED ב-30 במאי 2012. ב-8 בדצמבר 2015, אישר מרצ'ין מומוט, אחראי קהילת CD Projekt RED, בטוויטר בתשובה לשאלה שהמשחק עדיין בפיתוח.
ב-17 במרץ 2016, בריאיון עם דאני אודוויר בפודקאסט "The Lobby" של GameSpot, מרצ'ין איווינסקי, מנכ"ל CD Projekt RED ציין שהסטודיו עדיין מחויב לפתח את המשחק.
Cyberpunk 2077 נכנס לסטטוס 'טרום הפקה' כאשר המפתחת, CD Projekt RED, סיימה עם פיתוח ההרחבה Blood and Wine.
כ-50 עובדים לערך עבדו על המשחק בשלב הזה.
לאחר מכן, החברה הקציבה מספר גדול יותר של עובדים בצוות האחראי על פיתוח המשחק מאשר הצוות שעבד על המשחק הקודם של החברה, The Witcher 3: Wild Hunt, שלאחר שחרורו, החל הצוות לעבוד על שדרוג מנוע ה-REDengine 3 על מנת שיתאים ל-Cyberpunk 2077.
הצוות חשב ויישם רעיונות חדשים של טכניקות רינדור, כך שהמשחק והמנוע בכללי ירוצו מבלי לגרום לעומס רב מדי על המעבד של הצרכנים.
כמו כן, החברה קיבלה מענקים בסך 7 מיליון דולר אמריקני מממשלת פולין, שהוקדשו לפיתוח מנוע ה-REDengine 4. ביולי 2017, עיצובים שונים נגבו משרתי החברה, והחברה אויימה בכך שהעיצובים אלו יודלפו לציבור, אך החברה סירבה להגיב לאיומים אלו.
פיתוח המשחק הגיע לאבן דרך בסוף שנת 2017, ובמרץ 2018, דווח כי סטודיו חדש של החברה נפתח בורוצלב, על מנת לעזור לפיתוח וההפקה של המשחק.
ביולי של אותה השנה, מספר האנשים שעבדו על המשחק עלה לכ-350 עובדים ובסוף החודש, תסריט ועלילת המשחק נכתבו במלואם.
באוקטובר 2018, CD Projekt RED הכריזה כי היא חברה לסטודיו הקנדי Digital Scapes, על מנת לסייע בפיתוח כלים נוספים ל-Cyberpunk 2077.
בתחילת 2019, מספר האנשים העובדים על המשחק חצה את ה-400 עובדים וביוני של אותה השנה, הגיע לכ-450 עובדים, כאשר CD Projekt RED חתמה עם חברת אנבידיה חוזה על הוספת טכנולוגיית ניתוב קרניים בזמן אמת.
באוקטובר 2019, מספר האנשים העובדים על המשחק הוערך בכ-500 עובדים.
בינואר 2020, דווח כי חברת QLOC הפולנית החלה בבקרת איכות על המשחק.
המשחק במקור היה אמור לצאת עם מצב מרובה משתתפים, אך זה נדחה למועד של אחרי שחרור המשחק.
נקודת המבט מגוף ראשון נבחרה על מנת להטביל שחקנים למשחק עמוק יותר מאשר נקודת מבט מגוף שלישית נותנת.
הן המשחקיות עצמה והן סצנות מוגדרות מראש יוצגו מנקודת מבט של גוף ראשון ושולבו כך שלא ייראה הבדל.
כמו כן, Cyberpunk 2077 כולל בתוכו עירום מלא, שעליו אמר, אדם בדובסקי, מנהל פיתוח המשחק, כי המשחק מכסה את הנושא של טרנס הומניזם - .
תסריט המשחק נכתב כולו בפולנית וצוות נפרד הוקדש לתרגום התסריט לאנגלית.
מעצבי המשימות דוגלים בגישה של לאפשר לשחקנים לבחור את הסדר שבו יעשו את המשימות.
הרבה ממשימות הצד נוצרו מחלקים מהעלילה הראשית שנחתכו.
CD Projekt RED פיתחה טכנולוגיה המבוססת על ניתוח קול מרשת נוירונים, מה שמאפשר ליפ סינק בזמן אמת לכלל השפות.
מערכות האנימציה נבנו מחדש בדגש על תנועת שרירים טבעית יותר, שיפור לכידת תנועה ומנוע הרס לסביבה ולעולם המשחק.
במודלים ממוחזרים, הצבע והפרטים שונים, על מנת לייצר גיוון, תוך שמירה על כך שלא ייווצר עומס רב על המערכת שמריצה את המשחק.
חלק מהדברים במשחק נוצרו מאלגוריתמים.
ביקורת שהושמעה בכנס E3 2018, השפיעה על המפתחים לאפשר לשחקנים לסיים את המשחק בדרך פציפיסטית לחלוטין ללא כל הריגה וכן הסרת אפשרות לבחירת מין של זכר/נקבה ובמקום זאת להשתמש בקולות ובסוגי גוף שונים.
עולם המשחק מתוכנן כך שרק הדברים שנראים על המסך ייטענו וירונדרו.
העבודה על תוכן המשחק כמעט הסתיימה במהלך אמצע 2019, כאשר רוב הצוות עובד על שיוף המשחק כמו תיקוני באגים וגליצ'ים.
בעקבות מגפת הקורונה, העובדים החלו לעבוד מביתם והעבודה על התרגום של המשחק לשפות אחרות עוכבה.
לקראת סוף ספטמבר 2020, CD Projekt RED הכריזה כי היא נכנסת ל-"Crunch time", מצב בו מפתחי המשחק מפגרים בלוח הזמנים ונכנסים למעגל עבודה עמוס מאוד וזאת למרות הבטחות החברה למזער ככל הניתן את העומס.
ב-5 באוקטובר הוכרז כי המשחק הגיע לשלב הזהב (מוכן להפצה).
סך התקציב הכולל לפיתוח ושיווקו של המשחק הוערך בין 175 ל-220 מיליון דולר אמריקני, מה שמעמיד אותו ברשימת עשרת משחקי הטריפל A היקרים ביותר.
ב-17 בנובמבר 2020 פורסם כי אנליסטים פולניים מחברת DIMBOSS מעריכים כי התקציב שהושקע למשחק, הכולל פיתוחו ושיווקו, הוא כ-1.2 מיליארד זלוטי, שהם כ-317 מיליון דולר אמריקני.
מוערך כי מחצית מהתקציב שהושקע יועד לשיווק.
כך לדוגמה, דווח כי CD Projekt RED השקיעה כ-2.5 מיליון דולר אמריקני על פרסום המשחק לכארבעה שבועות בשלט חוצות אלקטרוני גדול שנמצא בכיכר טיימס שבעיר ניו יורק.
כיתר משחקי התפקידים השולחניים בסדרה, גם Cyberpunk 2077 שואף השראה מתכני סייברפאנק שונים, כמו טרילוגיית המשרעה (הכוללת את נוירומנסר) מאת ויליאם גיבסון, הספר "האם אנדרואידים חולמים על כבשים חשמליות?" מאת פיליפ ק.
דיק והסרט בלייד ראנר המבוסס עליו, סדרת המאנגה והאנימה הרוח במעטפת ומשחקי הווידאו System Shock ו-Deus Ex.
כמו כן במשחק ישנו אופנוע הנלקח מהמאנגה אקירה.
מייק פונדסמית', יוצר הסדרה Cyberpunk שעליה מבוסס על המשחק, החל לשמש יועץ לפרויקט כבר ב-2012. כמו כן יש לו דמות במשחק.
ההמשך של פונדסמית' למשחק השולחן Cyberpunk 2020, Cyberpunk Red, השפיע על תוכן המשחק.
המלחין של המשחק The Witcher 3: Wild Hunt, מרצ'ין פשיבילוביץ', נבחר להלחין את פסקול המשחק, יחד עם פ.
השירים הנמצאים בתחנות הרדיו במשחק, הוכנו במיוחד; ריפיוזד הכינו שירים ללהקה סמוראי (Samurai), גריימס דיבבה את הדמות של הזמרת ליזי ויזי (Lizzy Wizzy) ומטאדורוולס (Metadwarves).
האמנים Run the Jewels, אייסאפ רוקי, גאזל טווין, אילן רובין, ריצ'רד דווין, נינה קרביץ, דדלי הונטה, ראט בוי וטינה גאו.
ביוני 2018, שחקן הקולנוע קיאנו ריבס ניגש לאודישנים לתפקיד של ג'וני סילברהנד (Johnny Silverhand), שכונה באותו הזמן "Mr.
Fusion" על מנת לשמור על סודיות.
ריבס דיבב וביצע לכידת תנועה לדמות.
כמות שורות הדיאלוג שניתנו לריבס במשחק היא השנייה הגבוהה ביותר, אחרי הדמות הראשית, V.
ריבס ביצע את הדיבוב במשך 15 ימים ולאחר מכן לריבס הובטח כי זמן המסך שהדמות אותו הוא יגלם יוכפל.
סבסטיאן סטיינפיאני שימש ככותב ראשי למשחק עד עזיבתו לחברת Blizzard Entertainment בינואר 2019.
Cyberpunk 2077 פותח על בסיס המנוע REDengine 4 על ידי 500 מפתחים, מספר הגדול ממספר האנשים שעבדו על הכותר הקודם בחברה, The Witcher 3: Wild Hunt.
חברת CD Projekt RED פתחה משרד נוסף בוורוצלב, פולין וחברה לשיתוף פעולה עם החברות Digital Scapes, אנבידיה ו-QLOC, על מנת לעזור לפתח את המשחק.
ב-11 ביוני 2019 הוכרז כי חברת אנבידיה תטמיע את טכנולוגיית ה-RTX לניתוב קרניים בזמן אמת.
ב-25 ביוני 2020, חברת Nvidia הכריזה כי בנוסף ל-RTX, החברה תטמיע גם את טכנולוגיית DLSS במשחק, על מנת להוריד את המאמץ מכרטיס המסך ולעלות את קצב הפריימים לשנייה למשחקיות חלקה יותר, תוך שיפור הגרפיקה.
כמו כן הוכרז כי רשימת הפיצ'רים שטכנולוגיית ה-RTX תתמוך בהם במשחק התרחבה:
תאורה מפוזרת מנותבת קרניים (Ray-Traced Diffuse Illumination) – תאורה מפוזרת, הנמצאת לדוגמה בשלטי חוצות אלקטרוניים, צריכה להאיר את הסביבה בצבע טבעי, כפי שקורה במציאות.
ניתוב קרניים מאפשר להגיע לתוצאה זו וכן לאפשר למקורות השמש והירח להאיר את רחבי העיר בצורה מדויקת וריאליסטית.
השתקפויות מנותבות קרניים (Ray-Traced Reflections) – השתקפויות העובדות על ניתוב קרניים מאפשרות השתקפויות יותר מציאותיות בהשוואה לטכניקות השתקפות מסורתיות.
ניתוב הקרניים מאפשר רינדור השתקפויות של אלמנטים ופרטים אשר לא נראים על המסך של השחקן, דבר שלא אפשרי בטכניקות מסורתיות.
במשחק, המרחק המקסימלי שבו פריט יכול להראות בהשתקפות מוגבל למספר קילומטרים ולא לכמה עשרות/מאות מטרים, מה שמגביר את אפקט הריאליזם.
כמו כן, מראה ההשתקפויות משתנה בהתאם לחומר ממנו ההשתקפות נובעת - משטחים מבריקים, חלונות ומשטחים מתכתיים.
אטימות אור מקיף מנותב קרניים (Ray-Traced Ambient Occlusion) – אטימות אור מקיף היא שיטת הצללה ורינדור שמשמשת על מנת לחשב איך כל נקודה בסצנה חשופה לאור המקיף (Ambient Lighting).
באמצעות ניתוב קרניים, תוצאות הרינדור באמצעות השיטה משופרות רבות על ידי השלמת חלקים חסרים ובכך לתת לצללים מראה יותר טבעי ולהימנע מצל חשוך מדי או צל דל מדי.
צללים על בסיס ניתוב קרניים (Ray-Traced Shadows) – ניתוב קרניים מאפשר יישום טכניקות הצללות בקלות רבה ובדיוק רב יותר, כך שהתוצאה המתקבלת קרובה מאוד למציאות, בניגוד לטכניקות הצללה מסורתיות.
הטכניקה מיושמת במשחק על אור השמש והירח והאינטראקציה של האור עם העננים בשמיים.
המנוע עובד על בסיס הממשק DirectX 12 Ultimate של מיקרוסופט וטכנולוגיית ניתוב הקרניים עובדת על בסיס הממשק Microsoft DXR.
ב-10 בינואר 2013, יצא הטייזר למשחק, שהגיע ביוני 2018 למעלה מ-12 מיליון צפיות.
בכנס E3 2019, הוצג הקדימון השלישי למשחק, שבו גם הוכרז תאריך יציאת המשחק - 16 באפריל 2020. אף על פי כן, התאריך נדחה ל-17 בספטמבר של אותה שנה, מה שגרם גם כן לדחייה של יציאת המצב מרובה משתתפים לשנת 2022 לפחות.
המשחק מכר יותר עותקים טרם הפצתו מאשר The Witcher 3: Wild Hunt; כשליש מהמכירות למחשב האישי בוצעו בחנות הדיגיטלית GOG.com, שבבעלות החברה.
הוכרז כי גרסת המחשב האישי תצא לאור ללא מנהל זכויות דיגיטלי (DRM), על פי חזון החברה וכמו כל שאר משחקי החברה.
בעלי הקונסולה Xbox One שרכשו את המשחק, יוכלו להוריד אותו גם ל-Xbox Series X/S, ביום השחרור.
סרטון משחקיות נוסף באורך 40 דקות הוצג בכנס E3 בדלתיים סגורות וסרטון משחקיות ערוך של 15 דקות יצא במהלך אוגוסט 2019, לאחר שהוכרז כי המשחק ייצא לשירות ההזרמה Stadia.
בתצוגת המשחק בטוקיו, הוצג העתק בגודל מלא של האופנוע "יאיבה קוזנגי" המופיע במשחק.
ב-16 בינואר 2020, תאריך יציאת המשחק נדחה מ-26 באפריל ל-17 בספטמבר.
ב-18 ביוני, תאריך היציאה נדחה שוב, ל-19 בנובמבר 2020 כדי לתקן ולשפץ באגים, תקלות וגליצ'ים.
ב-27 באוקטובר תאריך היציאה נדחה בשלישית ל-10 בדצמבר 2020, על מנת להתאים ולבצע אופטימיזציה לכלל הפלטפורמות, בעיקר לקונסולות הדור הנוכחי, Xbox One ופלייסטיישן 4. בעקבות הדחייה, צוות המפתחים ב-CD Projekt RED החל לקבל איומי רצח רבים מאנשים שונים.
מאוחר יותר התברר כי צוות המפתחים בחברה עצמו לא ידע על הדחייה טרם פרסומה, עקב עניין טכני עם החוק הפולני ועם הבורסה בוורשה, שבה נסחרת חברת האם CD Projekt.
ב-24 בנובמבר הוצג סרטון משחקיות בן 6 דקות של קונסולות המשחקים פלייסטיישן 4 ופלייסטיישן 5. ב-27 בנובמבר הוכרז כי ניתן יהיה להעביר את השמירות בגרסאות קונסולות המשחקים של הדור השמיני, Xbox One ופלייסטיישן 4, לגרסאות קונסולות המשחקים של הדור התשיעי, Xbox Series X/S ופלייסטיישן 5, ללא חשש מאי תאימות.
ב-2 בדצמבר יצא קדימון ל-Photo Mode, פיצ'ר הנותן לשחקנים לצלם תמונות של המשחק עם אפשרויות התאמה מרובות, בדומה למשחקי וידאו טריפל A רבים שיצאו לאור במהלך 2020 ולתוכנת ה-Ansel של אנבידיה.
ב-7 בדצמבר הוכרז כי המשחק יהיה זמין בפטלפורמת GeForce Now הן למי שרכש את המשחק ב-Steam והן למי שרכש את המשחק ב-GOG.com.
ב-8 בדצמבר, פורסם קדימון ההשקה הרשמי, המתמקד בדמות הראשית V.
הגרסה הדיגיטלית של המשחק מגיעה עם פסקול המשחק, קטלוג אומנות, חומר המקור של Cyberpunk 2020 ורקעים למחשב.
בהזמנת מוקדמת, הגרסה כוללת גם גוליות, מפה וסטיקרים, בנוסף לפסקול, לקטלוג ולחומר מקור.
דמויות פופ זמנים לרכישה החל מ-16 באפריל 2020. הספר The World of Cyberpunk 2077, המכיל מידע והיסטוריה על המשחק ובעל 192 עמודים, שנכתב על ידי מרצ'ין בטלידה, יצא לאור ב-28 ביוני 2020 על ידי דארק הורס קומיקס.
כמו כן, בהמשך השנה מתוכנן לצאת משחק קלפים בשם Cyberpunk 2077 – Afterlife: The Card Game שיופץ על ידי חברת CMON Limited.
במהלך שנת 2019, CD Projekt RED קיימה תחרות קוספליי אשר הסתיימה בסוף השנה.
חברת McFarlane Toys חתמה חוזה בן 3 שנים לייצור דמויות אקשן מהמשחק.
Cyberpunk 2077 יקבל תוכן להורדה לאחר שחרורו.
ספר המכיל את המדריך המלא למשחק, בשם Cyberpunk 2077: The Complete Official Guide, אשר נכתב על ידי Piggyback, מתוכנן לצאת לאור ב-10 בדצמבר, תאריך השקת המשחק.
את הספר ניתן לרכוש בשתי מהדורות - מהדורה רגילה בכריכה רכה בת 480 עמודים ומהדורת האספנים בכריכה עבה בת 496 עמודים אשר כוללת 32 עמודים נוספים.
ב-21 ביוני, הוכרז כי CD Projekt RED חברה לדארק הורס קומיקס בשנית ותוציא קומיקס העוסק בצוות הטראומה (Trauma Team), כאשר הכרך הראשון יצא לאור ב-9 בספטמבר.
ב-25 בנובמבר הוכרז כי גרסת הסטים תכלול בתוכה סיפור קצר מאת הכותב הראשי של המשחק, תומאס מרצ'בקה, בשם 2AM — She Calls.
ב-25 ביוני, שודר הפרק הראשון של אירוע ה-Night City Wire בסטרימינג בשידור חי דרך האתר Twitch.tv בשעה 19:00 שעון ישראל.
האירוע מהווה תחליף לכנס ה-E3 2020 שבוטל עקב מגפת הקורונה העולמית.
האירוע מונחה על ידי הולי בנט, ראש מחלקת הפרסום בבריטניה.
בפרק הראשון, הוצג הטריילר הרביעי למשחק אשר מתרחש כולו בתחילתו, הוצגו קטעי וידאו שונים מהמשחק המציגים את סיפורי הרקע השונים והשפעתם.
בין הקטעים שהוצגו היה קטע באורך של כ-6 דקות המציג את טכנולוגיית ה-Braindance (ריקוד-מוח) במשחק, צילומי מסך חדשים ובוצעו ראיונות עם מפתחי המשחק בהם ענו על שאלות שונות מהמעריצים.
כמו כן, הוכרז כי CD Projekt RED חברה לסטודיו האנימציה היפני Trigger ולחברת ההזרמה האמריקאית נטפליקס על מנת ליצור ולהפיק סדרת אנימה המבוססת על יקום המשחק, בשם Cyberpunk: Edgerunners, המתוכננת לצאת לאור במהלך שנת 2022.
ב-6 באוגוסט הוכרז כי הפרק השני של Night City Wire ישודר ב-10 באוגוסט.
בפרק השני, הוסבר בהרחבה על סיפורי הרקע השונים (נווד, ילד רחוב ותאגידי) והוצג ריאיון עם מעצב הקווסטים, פיליפ וובר, הנוגע לסיפורי הרקע.
בהמשך, הוצג מאחורי הקלעים של הלהקה ריפיוזד בתהליכם להפיכת הלהקה הבדיונית סמוראיי.
בסוף האירוע, הוצג סרטון המציג חלק ממגוון כלי הנשק הזמינים במשחק, החל מרובה צלפים ועד לקאטנה תחת הכותרת "Tools of Destruction" (כלים להשמדה) ובוצע ריאיון עם אחד ממעצבי המשחקיות, פבל קפאלה, בו ענה על מספר שאלות שנשאלו על ידי מעריצים.
לאחר שידור הפרק, בשרת הדיסקורד הרשמי של המשחק בוצע ראיון קולי עם אחד ממפתחי המשחק, פבל סאסקו, באורך של כשעה וחצי באנגלית ובפולנית, בו ענה על שאלות רבות של מעריצים.
ב-10 בספטמבר הוכרז כי הפרק השלישי של Night City Wire ישודר ב-18 בספטמבר.
בפרק השלישי, הוצג סרטון המציג מספר אספקטים שונים של העיר, הוצג סרטון המפרט על הכנופיות השונות הנמצאות במשחק ונחשפו דרישות המערכת המינימליות והמומלצות למחשב האישי.
ב-8 באוקטובר הוכרז כי הפרק הרביעי ישודר ב-15 באוקטובר.
טרם תחילת הפרק, הוצגו 12 משתתפים בתחרות הקוספליי של CD Projekt RED אשר העפילו לגמר והוכרזו שלושה זוכים.
בפרק, הוצג סרטון המראה חלק מכלי הרכב השונים במשחק אשר חולקו לקטגוריות (זולים ופשוטים, תאגידיים-שריריים, כלי רכב כבדים משוריינים, ספורטיביים ומכוניות-על משוריינות).
בנוסף הוצג סרטון מאחורי הקלעים של הקלטת הצלילים של כלי הרכב השונים והתקיים ריאיון עם פאול דלסי האחראי על עיצוב כלי הרכב.
בסוף הפרק, הוכרז כי גרסת ה-Stadia תצא ב-19 בנובמבר ביחד עם גרסאות המחשב האישי והקונסולות כמתוכנן וללא עיכובים נוספים וכן הוצג סרטון פרסומת למשחק.
ב-13 בנובמבר הוכרז כי הפרק החמישי ישודר ב-19 בנובמבר.
ב-17 בנובמבר שודר פרק ספיישל קצר בן 10 דקות, אשר הציג סרטון משחקיות בקונסולות המשחקים Xbox One X ו-Xbox Series X.
ב-29 ביוני, הוכרז כי המשחק צונזר ברמה מסוימת ביפן, על מנת להתאים לחוקה ולקהל היפני.
הדברים השינויים שבוצעו בהשוואה לשאר העולם: הוספת הלבשה תחתונה לדמויות עירומות, צנזורה של תוכן מיני, צנזורה של תוכן קשה לצפייה (מעיים חשופים, חלקי גוף כרותים) וצנזורה של גרפיטי ושלטי חוצות אשר מעוצבים כאיברי מין.
גם הגרסאות במזרח התיכון שמופצות באיחוד האמירויות הערביות ובערב הסעודית המשחק צונזר בדומה למשחק הקודם של החברה, The Witcher 3: Wild Hunt, על מנת להתאים לחוקה של אותן המדינות.
בניגוד לשמועות שרצו ברשת, הגרסה המופצת באוסטרליה לא צונזרה וזאת אף על פי שהמשחק קיבל דירוג של , הדירוג הגבוה ביותר האפשרי במערכת דירוג תוכני מדיה הממשלתית של אוסטרליה ולמרות המדיניות המחמירה של ממשלת אוסטרליה בכל הנוגע לתכני מדים הכוללים אזכורים של סמים, מין ואלימות.
ב-24 בנובמבר 2020 CD Projekt RED אישרה כי במשחק עצמו ישנה אפשרות לצנזר עירום וסצנות קשות לבחירתם של השחקנים.
ב-17 בנובמבר 2020 הודלפו תמונות המראות את הקופסה החיצונית של המשחק לגרסת הפלייסטיישן 4, כאשר על הקופסאות כתוב כי הן מכילות 2 דיסקי בלו-ריי, מה שמאשר את השמועות לגבי כך שגרסאות של הקונסולות יבואו בשני דיסקים ולא בדיסק אחד כנהוג.
בעקבות כך, התגברו החששות כי המשחק ידלוף בטרם ייצא לאור.
ב-2 בדצמבר, CD Projekt RED הזהירה כי משתמשים שידליפו פרטים, תמונות וסרטונים מהמשחק לפני 9 בדצמבר שעה 13:00 שעון ישראל ישאו בהשלכות בצורת הסרת תכנים אלו באמצעות DMCA ואף בהליכים משפטיים.
המשחק קיבל עד כה (נובמבר 2022) 17 טלאים שמתוכם 5 הם עיקריים.
ב-11 בדצמבר 2020, יום לאחר השקת המשחק, יצא הטלאי הראשון, גרסה 1.04 שהביא תיקוני באגים רבים ותיקוני קריסות המשחק.
ב-19 בדצמבר יצאה גרסה 1.05 שתיקנה בעיית יציבות קריטית במעבדי AMD Ryzen בעלי 4 ו-6 ליבות, אשר גרמה לקריסות רבות לשחקנים בעלי מעבדים מסדרה זו.
ב-23 בדצמבר יצאה גרסה 1.06 שתיקנה באג קריטי בו שמירות שגודלן הגיע למעל 8MB הושחתו ולא היה ניתן לטעון שמירות אלו ובכך שחקנים רבים נאלצו להתחיל את המשחק מחדש.
ב-22 בינואר 2021 יצאה גרסה 1.1 שמהווה עדכון עיקרי ותיקנה בעיות יציבות בפלטפורמות השונות.
לטלאי נילוו עוד 2 טלאים קטנים, גרסה 1.11 שיצאה ב-28 בינואר שתיקנה באג שמנע משחקנים להמשיך בעלילת המשחקים וגרסה 1.12 שיצאה ב-5 בפברואר ותיקנה בעיית אבטחה קריטית.
ב-29 במרץ יצא טלאי גדול נוסף, גרסה 1.2 שהביא תיקונים רבים ופיצ'רים חדשים כמו ניתוב קרניים בזמן אמת לכרטיסי מסך של AMD ותמיכה רחבה יותר במודים.
כמו כן לטלאי גם נילוו 3 טלאים קטנים, גרסה 1.21 שיצאה ב-14 באפריל, גרסה 1.22 שיצאה ב-28 באפריל וגרסה 1.23 שיצאה ב-17 ביוני אשר תיקנו באגים רבים ובעיות יציבות שונות בכלל הפלטפורמות.
ב-17 באוגוסט יצא הטלאי הגדול הבא, גרסה 1.3, שבנוסף לתיקוני באגים רבים, הביאה שינויים באיזון המשחק מבחינת רמת קושי, נזק של כלי נשק וכלכלת העולם וכן הוסיפה שלוש הרחבות קטנות כחלק מתוכנית ה-DLCים החינמיים.
לטלאי נילווה עוד טלאי קטן, גרסה 1.31 שיצאה ב-14 בספטמבר והוסיפה לתקן בעיות ובאגים שנגרמו כתוצאה מהטלאי הקודם.
ב-6 בספטמבר יצא הטלאי הגדול הבא, גרסה 1.6 המכונה גם "Edgerunners Update" על שם האנימה Cyberpunk: Edgerunners, שבנוסף לתיקוני באגים, הוסיפה שבע הרחבות קטנות כחלק מתוכנית ה-DLCים החינמיים, ביניהן האפשרות להעביר שמירות בין כל הפלפטורמות וכן תוכן נוסף.
זהו הטלאי הגדול האחרון שיוצא לאור לקונסולות המשחקים מהדור השמיני Xbox One ופלייסטיישן 4 שכן CD Projekt RED הכריזה כי היא לא תוסיף תוכן נוסף למשחק עבור קונסולות אלו.
לטלאי נילווה טלאי נוסף, גרסה 1.6.1 אשר יצאה ב-8 בנובמבר ובין השאר הוסיפה תמיכה ב-AMD FidelityFX Super Resolution 2.1 (הטכנולוגיה המתחרה ב-DLSS).
ההרחבה "Phantom Liberty" הוסיפה למשחק אזור חדש אותו השחקן יכול לחקור בחופשיות וכן עלילה חדשה המזכירה סרטי ריגול (בדומה לסרטי ג'יימס בונד).
במסגרת ההרחבה, השחקן יכול לבקר בתת-המחוז "דוגטאון" ולהשלים משימות צד חדשות, לרכוש רכיבי סייבר חדשים, ובעזרת דמות חדשה בשם סונגבירד לפתוח יכולות חדשות בצ'יפ המצוי בראשו של V.
החל מעדכון 2.0, ניתן לרכוש את רוב חלקי הסייבר מכל ריפרדוק מנייט סיטי (לעומת זאת, חלק מהחלקים הם אקסקלוסיביים להרחבה) בניגוד לגרסאות הקודמות בהן ניתן היה לרכוש רכיבים ספציפיים אצל מוכרים ספציפיים.
עדכון 2.1 הוסיף למשחק מערכת מטרו עובדת בעיר וכן V יכול להזמין לביתו בני / בנות זוג לבילוי.
ב-9 באפריל 2020 הוכרז כי החברה תחשוף את ההרחבות אשר מיועדות לצאת למשחק, טרם יציאתו לשוק.
המשחק יקבל חבילה של הרחבות קטנות בתור עדכונים חינמיים ושתי הרחבות גדולות, בדומה למה שבוצע במשחק The Witcher 3: Wild Hunt.
כמו כן הוכרז כי המהדורה המוגבלת של קונסולת המשחקים Xbox One X, תכלול הרחבה חינמית.
ב-27 בנובמבר 2020 דווח כי הכרזת ההרחבות למשחק תידחה למועד של אחרי יציאת המשחק ב-10 בדצמבר.
בסוף קדימון ההשקה שפורסם ב-8 בדצמבר, הוצגה הודעה סודית מטעם המפתחת אשר מכריזה על תאריך השקת תוכנית ה-DLC החינמיים שנקבע ל-2021 וכן מידע נוסף על ההרחבות העתידות לצאת לאור.
ההרחבה Phantom Liberty היא ההרחבה היחידה למשחק, שיצאה ב-26 בספטמבר 2023. עלילת ההרחבה מתרחשת לאחר ש-V הסתייע בוודו בויז כדי לפגוש את אלט (המשימה "Transmission").
ההרחבה מוסיפה אזור חדש לנייט סיטי בשם "Dog Town" ("עיר הכלבים"), פרבר המתואר כגטו תחת הסגר צבאי הממוקם סמוך לפסיפיקה.
בנוסף, הרחבה זו חושפת את פניו האמיתיות של מר.
ידיים, שעד כה נראה רק כצללית.
ההרחבה מוסיפה עבודות חדשות שהשחקן יכול לבצע עבור מר.
ידיים על מנת שהאחרון ייתפוס שליטה על העיר במקום השליט הנוכחי, קורט הנסן.
פסקול המשחק הולחן על ידי פ.
אדמצ'וק, פאול לאונרד-מורגן ומרצ'ין פשיבילוביץ', אשר הלחין את הפסקול של המשחק הקודם של החברה, The Witcher 3: Wild Hunt.
בקדימון הראשון למשחק, השיר "Bullets" מאת הלהקה ארכייב מנוגן לאורכו.
בקדימון השני למשחק, הסינגל "Spoiler" מאת התקליטן הייפר מנוגן.
בקדימון השלישי למשחק, מנוגן השיר "Chippin' In" מאת ריפיוזד, תחת הכותרת של הלהקה הבדיונית "סמוראי", לאורכו.
בקדימון הרביעי למשחק, השיר "Hyper Music" מאת הלהקה מיוז מנוגן לאורכו.
הפסקול כולל 37 רצועות הפרוסות על 2 דיסקים, באורך כולל של שעתיים, 10 דקות ו-6 שניות.
ב-12 בדצמבר 2019, החברה פרסמה הופעה חיה של גריימס מבצעת את השיר "4ÆM" בתור ליזי וויזי וב-19 בדצמבר פורסם הווידאו קליפ של השיר.
ב-3 בספטמבר 2020, לכבוד ההגעה למיליון רשומים בערוץ היוטיוב של המשחק, חברת CD Projekt RED פרסמה את הרצועה "Hole In The Sun", בביצועם של רנדי שוקניי, COS ו-CONWAY תחת הכותרת של הלהקה הבדיונית "Point Break Candy".
ב-12 בנובמבר, הסופרגרופ Run the Jewels הוציאה לאור את השיר "No Save Point" וב-14 בנובמבר פורסם הווידאו קליפ לשיר.
ב-8 בדצמבר יצאה גרסת הכיסוי של השיר "Never Fade Away" מאת רפיוזד, בהלחנתו של פ.
אדמצ'קי ובשירתה של אולגה ינקובסקה.
גרסת הכיסוי משמשת כמוזיקת הרקע בקדימון ההשקה.
ב-19 בנובמבר יצא לאור המיני-אלבום Cyberpunk 2077 - Original Score EP, אשר מכיל 6 רצועות באורך כולל של 22 דקות ו-4 שניות, להזרמה באופן חינמי לשירותי הזרמת מוזיקה דיגיטליים כמו ספוטיפיי ואפל מיוזיק.
כאשר הוכרז כי המשחק יהיה כולו מנקודת מבט של גוף ראשון, הדבר זכה לביקורות שליליות ולעיתים אף חריפות ביותר מצד קהל הגיימרים ומספר רב של אנשים רבים, בטענה כי גוף-ראשון גורם להם לבחילה, סחרחורת ואף מרגיש להם לא נוח.
ב-31 באוגוסט 2018, דווח כי המשחק יישאר בגוף-ראשון אך נאמר כי מפתחי המשחק עובדים על פתרון.
ב-17 ביוני 2019, מייק פונדסמית' הגן על 2077 מפני תגובות המעריצים לגבי הגוף-ראשון.
לאחר הפרק הראשון של Night City Wire ששודר ב-25 ביוני 2020, אתרי חדשות החלו לפרסם את ביקורותיהם לאחר שהמבקרים קיבלו הזדמנות לשחק ב-Cyberpunk 2077 למשך כ-4 שעות תוך כדי שהמשחק מוזרם ומשוחק על ידי ג'ויסטיק בלבד.
לאחר הפרק החמישי של Night City Wire ששודר ב-19 בנובמבר, אתרי החדשות עידכנו את ביקורתיהם כלפי המשחק, לאחר ששיחקו 16 שעות נוספות, תחת אותם תנאים.
כמו כן, ביקרו המבקרים לרעה את מערכת הקווסטים, שאינה מסודרת כראוי ולא ניתן לדעת איזה קווסט מתאים לאיזו רמה ומה השחקן מקבל בתמורה להשלמת אותו הקווסט.
המבקרת ליאנה רופרט מהאתר Game Informer ציינה כי חלקים רבים במשחק עלולים לגרום להתקפים אפילפטיים לסובלים מאפילפסיה כמו סצנות Braindance שונות ואנימציות בצבע אדום בוהק שמתחלפות במהירות.
CD Projekt RED הגיבה כי היא תוסיף הודעת אזהרה נוספת, לצד ה-EULA , על מנת להבהיר את הסכנות לחולים.
רוב הביקורות, אשר התבססו על כ-30–40 שעות משחק, פורסמו ב-7 בדצמבר 2020 לאחר ש-CD Projekt RED הסירה את האמברגו על פרסומם.
הביקורות שיבחו את הסיפור ואת העומק של משימות הצד, את האווירה הסוחפת של העולם ועיצובו וכן את הריענון של ז'אנר הסייברפאנק.
חלק ממכניקות המשחק כמו מערכת הקראפטינג (Crafting), אופן הנסיעה בכלי הרכב והלחימה קיבלו ביקורות מעורבות.
המשחק ספג ביקורת קשה על כך שהוא "אינו בשל" - באגים וגליצ'ים רבים, בעיות רבות בביצועים וחוסר בליטוש.
ביום ההשקה, המשחק שבר שיא של צפיות בפלטפורמת ההזרמה Twitch.tv עם למעלה ממיליון צופים.
למרות הביקורות החיוביות הרבות שניתנו למשחק, מניית חברת CD Projekt צנחה ב-9.4% לאחר פרסום הביקורות ב-Metacritic וכן ביקורות רבות ציינו כי גרסאות הבסיס של קונסולות הדור השמיני, Xbox One ופלייסטיישן 4 סובלות מבאגים רבים, קריסות מרובות, ביצועים נמוכים וגליצ'ים שוברי משחק.
בעקבות ביצועי המשחק בקונסולות, חברת CD Projekt פרסמה התנצלות פומבית בפני השחקנים, על כך שלא חשפה את ביצועי המשחק בקונסלות אלו והחלה במבצע החזר כספי לכל המבקש.
למרות זאת, שחקנים רבים נתקלו בקשיים בהליך ההחזר הכספי.
החברה ציינה כי אין להם הסכם עם מיקרוסופט או סוני לגבי החזרים כספיים וכי ההחזר הכספי יבוצע על פי מדיניות החברות.
ב-17 בדצמבר 2020, חברת סוני הודיעה כי היא תציע החזר כספי לכל מי שרכש באופן דיגיטלי את המשחק דרך חנות הפלייסטיישן וכן הסירה את המשחק לחלוטין מהחנות עד להודעה חדשה.
אף על פי כן, למרות הביקורת, חברת CD Projekt RED הכריזה כי עובדי החברה והמפתחים יקבלו את שכר הבונוס בכל מקרה.
מספר העותקים שנמכרו בהזמנה מוקדמת (Pre-order) של Cyberpunk 2077, היה גבוה מזה של המשחק הקודם של החברה, The Witcher 3: Wild Hunt.
כשליש מהעותקים בהזמנה מוקדמת שנמכרו למחשב האישי, נמכרו דרך חנות האינטרנט GOG.com אשר נמצאת בבעלות החברה.
המשחק נהפך לנמכר ביותר בסין בחנות האינטרנטית סטים.
עד להשקת המשחק, נמכרו כ-8 מיליון עותקים בהזמנה מוקדמת כשמתוכם 4.72 מיליון עותקים למחשב האישי ו-3.28 מיליון עותקים לקונסולות וכן סך העותקים שנמכרו הניבו רווחים של למעלה מ-500 מיליון דולר אמריקני.
בכך שבר המשחק שיא שנקבע על ידי חבילת ההרחבה Shadowlands של המשחק וורלד אוף וורקראפט שבוע קודם לכן.
גרסת הפלייסטיישן 4 מכרה 104,687 עותקים פיזיים בשבוע הראשון להשקה ביפן, מה שהפך את המשחק למשחק השני הנמכר ביותר באותו השבוע בקונסולת משחקים זו ביפן.
ביום ההשקה, מספר השחקנים ששיחקו דרך פלטפורמת Steam לבדה חצה את רף המיליון, משחק הווידאו לשחקן יחיד הראשון שחוצה רף זה בפלטפורמה זו.
כ-4 ימים לאחר הוצאתו לאור, מכירות המשחק צנחו דרסטית עקב באגים רבים במשחק.
ב-5 באוקטובר 2023, חברת CD Projekt פרסמה כי נמכרו למעלה מ-25 מיליון עותקים של המשחק ולמעלה מ-3 מיליון עותקים של ההרחבה Phantom Liberty.
הקדימון השני למשחק נחשב לאחד מהטובים ביותר שנראו בתערוכה, אף על פי שהסופר ויליאם גיבסון, אשר הטביע את ז'אנר הסייברפאנק, אמר כי נקודת המבט מגוף ראשון, בניגוד ל-The Witcher 3: Wild Hunt אשר השתמש בנקודת מבט מגוף שלישי, גם ספגה ביקורת.
הקדימון השלישי שובח על כך שהוא שם דגש על החשיפה של קיאנו ריבס כדמות ראשית במשחק.
Cut the Rope (בעברית: חתוך את החבל) היא סדרת משחקי מחשב המבוססת על פאזלים שונים בהתאם לחוקי הפיזיקה.
המשחק משויך לחברה הרוסית ZeptoLab, אך בתחילה פותח על ידי Chillingo, שנרכשה על ידי Electronic Arts באוקטובר 2010, אך הזכויות למשחק לא נכללו בעסקה, ועל כן היא לא זו שהוציאה את סדרת המשחקים לאור בסופו של דבר.
בכל שלב ישנה סוכרייה קטנה שמחוברת לחבל אחד לפחות, והמטרה היא להביאה אל אום נום, יצור ירוק הניזון מסוכריות, תוך שהוא אוסף את כל שלושת הכוכבים שבכל שלב, כדי לזכות בניקוד גבוה יותר.
בכל שלב השחקן נתקל במכשולים שונים, דוגמת עכבישים, כובעי קסמים או כוכבים שנעלמים לאחר זמן מוגבל.
במשחק יש כמה קטגוריות שונות לשלבים, ובכל קטגוריה נתקל השחקן באתגרים מסוג אחר, בהתאם לקטגוריה בה הוא משחק.
Cut the Rope: המשחק הראשון בסדרה.
יצא לאור ב-4 באוקטובר 2010. בתחילה רק ל-iOS, ומאוחר יותר שוחררו גם גרסאות לאנדרואיד (ביוני 2011) ל-Nintendo DSi (שוחרר לראשונה בספטמבר 2011 לאירופה ובנובמבר של אותה שנה לצפון אמריקה) ול-Nintendo 3DS (ב-22 באוגוסט 2013).
למשחק זה ישנה גם גרסה אינטרנטית וגרסה למחשבי המקינטוש.
Cut the Rope: Time Travel: יצא לאור ב-18 באפריל 2013, ובו אום נום חוזר אחורה בזמן לזמנם של אבות אבותיו, ובו צריך להאכיל שני יצורים.
Cut the Rope 2: שוחרר בתחילה רק ל-iOS ב-19 בדצמבר 2013. הגרסה למכשירי האנדרואיד הושקה ב-Google Play ב-28 במרץ 2014, ובחנות האפליקציות של אמזון ב-3 באפריל של אותה שנה.
רק את הגרסה למכשירי האנדרואיד ניתן להוריד בחינם.
My Om Nom: משחק אשר יצא ל־iOS בלבד.
משחק השונה בתכלית מכל שאר המשחקים בסדרה ובו, בניגוד לשאר המשחקים האחרים, יש להלביש, לאכול ולשחק עם אום נום.
היא כוללת גם כמה משחקים, ומשחק זה דומה לטמגוצ'י.
Cut the Rope: Magic: יצא לאור ב-17 בדצמבר 2015 למכשירי האנרואיד וה-iOS.
Om Nom Merge: יצא ב-2019 למכשירי iOS ואנדרואיד.
כולל סגנון משחק שונה משאר משחקי הזיכיון.
Om Nom Run: יצא ב-2020 למכשירי iOS ואנדרואיד.
Cut the Rope, המשחק הראשון בסדרה, הושק לראשונה ב-4 באוקטובר 2010 בהפצת חברת Chillingo.
גרסה ייעודית (HD) למכשיר האייפד שוחררה ב-6 באוקטובר 2010. לאחר מכן הופצו גרסאות חינמיות הכוללות מספר מצומצם של שלבים עבור כל אחד מהמכשירים, תחת השמות Cut the Rope Free ו-Cut the Rope HD Free בהתאמה.
על אף שהמשחקיות והעיצוב הוויזואלי (Presentation) שלו דומים לאלו של המשחק המקורי, משחק ההמשך מציג מכניקות משחק חדשות, לצד עלילה ודמויות חדשות.
דמות "הפרופסור", למשל, מלווה את השחקן בקריינות רציפה (Running commentary) לאורך שלבי המשחק, בעוד שאיסוף "תמונות נסתרות" חושף פרטים נוספים על אופיו של היצור הירוק הקטן.
Cut the Rope: Time Travel, משחק ההמשך השלישי בסדרה, הושק ב-17 באפריל 2013. עלילת המשחק עוסקת במסעו של אומנום (Om Nom) בזמן אל תקופותיהם של אבותיו הקדמונים.
מבחינת המשחקיות, השינוי המרכזי הוא שבכל שלב נדרש השחקן להאכיל שתי מפלצות בממתקים, במקום מפלצת אחת בלבד כפי שהיה נהוג במשחקים הקודמים.
Cut Me Deep (בעברית: חתכת אותי עמוק) הוא שיר שהוקלט על ידי הזמרת הקולומביאנית שאקירה, בשיתוף הלהקה האמריקאית , מתוך אלבומה העשירי, Shakira.
השיר יצא כרצועה ה-5 מתוך האלבום.
השיר נכתב על ידי שאקירה, נאסרי אטוה, מארק פליזר, אלכס טאנס, בן ספיבק ואדם מסינגר, והופק על ידי מסינגר ואטוה.
שיתוף פעולה זה של שאקירה עם להקת , הוא הראשון, כאשר בשנת 2018, הוציאו שיר נוסף ביחד בשם "What We Said", שיצא כשיר בגרסה בשפה האנגלית עבור השיר הצרפתי "Comme moi", שהוציאה שאקירה ביחד עם בלאק אם באותה השנה.
השיר זה לשבחים ממבקרי המוזיקה, ובנוסף לכך, מגזין הבילבורד ערך ביקורת בו השיר עצמו הוזכר, תוך שנאמר עליו כי: "פעימות הרגאיי ושילוב הפופ, ביחד עם הסקא, הופך את השיר לרצועה בולטת מתוך האלבום".
בספוטיפיי הצליח לצבור למעלה מ-8 מיליון השמעות, תוך שביוטיוב צבר למעלה מחצי מיליון צפיות.
Cyber Sex הוא סינגל שהוקלט על ידי הראפרית האמריקאית דוג'ה קאט מתוך אלבום האולפן השני שלה, Hot Pink.
השיר יצא לאור ב-7 בנובמבר 2019 על ידי חברות התקליטים קימוסבי רקורדס ו-RCA רקורדס, כסינגל הרביעי מתוך האלבום.
השיר הגיע למקום ה-13 במצעד השירים של ניו זילנד.
בתקציר האלבום ברשת הזרמת המדיה ספוטיפיי, סיפרה דוג'ה שהשיר כולו נכתב בהשראת ניקי מינאז'.
השיר זכה לפופולריות רבה בפלטפורמת שיתוף הווידאו טיקטוק, תוך שצולמו לשיר מאות אלפי סרטונים שונים.
השיר נכתב על ידי דוג'ה קאט, לידיה אסרט, ג'רארד א פאוול השני, קול קוג'אק ויטי ביטס והופק על ידי מקגרגור ליאו וריאן לואיס.
במקור, יצא השיר כרצועה הראשונה מתוך האלבום Hot Pink, אך בהמשך הוחלט להוציא אותו כסינגל הרביעי מתוכו.
כמו כן, צבר השיר למעלה מ-60 מיליון השמעות בספוטיפיי.
הווידאו קליפ הרשמי של השיר הועלה לערוץ היוטיוב של דוג'ה קאט ב-7 בנובמבר 2019. הקונספט של הקליפ הוא יחסי מין דרך האינטרנט, כשם השיר עצמו.
בתחילת הקליפ, ניתן לראות מישהו שנכנס לאתר אינטרנטי בו יש עיסוק ביחסי מין ולאחר מכן את דוג'ה קאט עצמה בכמה מסכים שונים.
נכון למאי 2020, מונה הצפיות של הקליפ עומד על למעלה מ-18 מיליון צפיות.
מקוםתאריםמכירותארצות הברית (RIAA)פלטינה1,000,000ברזיל (Pro-Música Brasil)זהב20,000הממלכה המאוחדת (BPI)כסף200,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם7 בנובמבר 2019הזרמת מוזיקה • הורדה דיגיטליתקימוסבי • RCA
Cuz I Love You (בעברית: כי אני אוהבת אותך) הוא אלבום האולפן השלישי של הזמרת-יוצרת האמריקאית ליזו.
האלבום יצא לאור ב-19 באפריל 2019 על ידי חברות התקליטים אטלנטיק ונייס לייף.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני.
כתב העת בילבורד דירג את האלבום במקום ה-65 ברשימתם "100 האלבומים הטובים ביותר של העשור השני".
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-69.
האלבום הופק על ידי ליזו, זאיר קואלו, מייק סאבאת', טוביאס וינקורן, דן פרבר, נאט מרקורו, אלון פלדר וריקי ריד.
איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה.
בסמוך לצאתו עלה האלבום לרשת הזרמת המדיה ספוטיפיי.
מקוםתאריםמכירותארצות הברית (RIAA)פלטינה1,000,000ברזיל (Pro-Música Brasil)זהב20,000בריטניה (BPI)זהב100,000קנדה (Music Canada)פלטינה80,000 מכירות + הזרמת מדיה בלבד
Cuz I Love You (בעברית: משום שאני אוהבת אותך) הוא סינגל שהוקלט על ידי הזמרת-יוצרת האמריקאית ליזו, מתוך אלבום האולפן השלישי שלה, Cuz I Love You.
השיר יצא לאור ב-28 בינואר 2020, כסינגל השלישי מתוך האלבום.
השיר הגיע למקום ה-35 במצעד השירים הקצביים.
על השיר נאמר כי "הוא שיר המכיל בתוכו את סגנון מוזיקת הנשמה, בו ליזו מציגה את היכולות הקוליות שלה".
חלק ממבקרי המוזיקה השוו את הביצוע הקולי של ליזו בשיר לביצועים הקוליים של הזמרת-יוצרת דרלין לאב.
מבחינת לירית, עוסק השיר באישה שנכנסה למערכת יחסים וכל דעותיה בנושא הרומנטיקה השתנו.
הווידאו קליפ הרשמי של השיר הועלה לערוץ היוטיוב של ליזו ב-14 בפברואר 2019, לפני שיצא כסינגל.
הקליפ צולם בשחור-לבן ויצא לכבוד ה-"יום ולנטיין" שחל באותו היום.
בשנת 2020, הוציאה את קליפ המילים הרשמי של השיר.
נכון לאפריל 2020, מונה הצפיות של הקליפ עומד על למעלה מ-10 מיליון צפיות.
ליזו הופיעה עם הסינגל בטקס פרסי הגראמי לשנת 2020 לצד השיר "Truth Hurts".
ב-18 בפברואר 2020, לידו הופיע עם השיר בטקס המוזיקה הבריטית יחד עם עוד שלוש רצועות מתוך האלבום Cuz I Love You.
גם כן, הופיעה עם השיר בתוכנית של BBC.
מדינהתאריך יציאהפורמטחברת תקליטיםמקורעולם14 בפברואר 2019הזרמת מוזיקה • הורדה דיגיטליתאטלנטיקארצות הברית28 בינואר 2020רדיו להיטים עכשוויים3 בפברואר 2020רדיו שירים עכשוויים למבוגריםבריטניה7 בפברואר 2020רדיו שירים עכשווייםהאחים וורנר UK
Cuts Both Ways (בעברית: לכאן ולכאן) הוא אלבום הבכורה של הזמרת גלוריה אסטפן, אשר יצא ב-28 ביולי 1989, וגם האחרון ביחד עם להקתה Miami Sound Machine שעתה לה קולות רקע בחלק מהשירים באלבום זה.
אף על פי שהאלבום חתום על שמה של אסטפן גם שמה של Miami Sound Machine מופיע על עטיפת האלבום.
בכמה מדינות דוברות ספרדית שמו של האלבום היה Doblemente Herida.
עוד לפניי שאלבום זה יצא אסטפן כבר ביססה את מעמדה כאחת הזמרות הלטיניות המצליחות ביותר בעולם כאשר הייתה הסולנית של להקת Miami Sound Machine.
אך בשנת 1988 אסטפן הרגישה צורך לצאת לקריית סולו, אם כי הלהקה המשיכה ללוות אותה באלבום זה ובסיבוב ההופעות הנלווה לו כזמרי הליווי שלה (בעלה אמיליו אסטפן שהיה חלק מההרכב המשיך ללוות אותה גם לאחר מכן).
מבחינה מוזיקלית האלבום מכיל מוזיקה לטינית, דאנס ובלדות.
האלבום זכה להצלחה רבה בעולם כאשר מכר 7 מיליון עותקים.
בארצות הברית זכה להצלחה גדולה במיוחד כאשר מכר 3 מיליון עותקים ובכך היה זכאי למעמד פלטינה משולשת.
בנוסף האלבום הגיע למעמד פלטינה משולשת גם בבריטניה ואוסטרליה.
הסינגל הראשון שיצא מהאלבום היה השיר "Don't Wanna Lose You" אשר היה ללהיט והפך לאחד מהשירים המצליחים בקריירה של אסטפן.
בין היתר השיר הגיע למקום הראשון בארצות הברית וזיכה אותה למעמד זהב במדינה.
בנוסף הוא הגיע לעשירייה הפותחת בבריטניה, אירלנד והולנד.
הסינגל השני מהאלבום היה השיר "Get on Your Feet" אשר יצא כסינגל בארצות הברית, בריטניה ויפן.
הסינגל הרביעי מהאלבום היה השיר "Oye Mi Canto (Hear My Voice)", אשר יצא כסינגל בארצות הברית, אירופה ובריטניה אך זכה להצלחה פחותה מיתר השירים כאשר הגיע למקום ה-48 בלבד בארצות הברית.
הסינגל האחרון מהאלבום היה שיר הנושא אך גם הוא לא זכה להצלחה גדולה כאשר הגיע למקום ה-44 בלבד בארצות הברית.
הזמר ג'ון סקאדה עשה קולות רקע לחלק מהשירים באלבום ועד עם אסטפן גם על אלבומה הבא.
סייברסרב אינטרנט ותקשורת בע"מ, הידועה במותג שלה, "CyberServe", היא חברה פרטית המקימה ומאחסנת אתרי אינטרנט.
באוקטובר 2021 נפרצו שרתי החברה על ידי קבוצת האקרים המכונה "Black Shadow", שפרצה גם לשרתי חברת שירביט כשנה קודם לכן.
סייברסרב הוקמה ב-1997, ופיתחה ואחסנה שורה של אתרים, ללקוחות גדולים וקטנים כאחד.
בין לקוחותיה הגדולים של סייברסרב בהווה, ניתן למנות את תאגיד השידור הישראלי, 103fm (ותחנת-הבת "צפון 104.5fm"), מוזיאון הילדים חולון, דן, קווים, מפעל הפיס, האגודה למלחמה בסרטן, רשת מכוני הכושר Space ועוד.
בעבר, הקימה החברה ואחסנה גם את אתר Eco99fm, ואת אתר "ThePost", שהיה גרסה מוקדמת לאתר "מעריב", בתקופה שבה מעריב פורקה וחלק ממנה נמכר לקבוצת ישראל היום (אתר nrg עבר לבעלותה) ואילו החלק האחר, "מעריב", נמכר לידי איש העסקים אלי עזור.
גם אתר Forbes ישראל באותה התקופה אוחסן ופותח על ידי סייברסרב.
לצד היותה חברה שמפתחת אתרי אינטרנט ללקוחות שונים, החברה פיתחה, אחסנה ותפעלה את האתר אטרף, שהיה בבעלותה, ופנה לקהילת הלהט"ב.
ב-29 באוקטובר 2021 פרצה קבוצת "Black Shadow" את שרתי החברה וגרמה להשבתתם.
חלק גדול מאתרי החברה ירד מהרשת ולא חזר זמן רב לאחר מכן.
בין האתרים שנפרצו היה אתר "כאן בלוג" של תאגיד השידור הישראלי, אתר מכון מור, אתר חברת קווים, אתר חברת דן, אתר 103fm (ואתר התחנה-הבת 104.5fm) ואתר "אטרף".
בעוד שחלק מהאתרים שנפרצו ומידע שדלף מתוכם ולא הכיל מידע רגיש, שניים מהאתרים שמהם דלף מידע כללו מידע רגיש מאוד, כאשר במרכז האירוע ניצב אתר "אטרף", שהכיל בתוכו מידע אודות משתמשים להט"בים רבים, ובהם הרבה משתמשים שטרם "יצאו מהארון" וכאלה שסימנו כי הם חיוביים ל-HIV.
לצד הדלפות המידע שפרסמה הקבוצה אודות משתמשי האתר, פרסמה הקבוצה גם הדלפות אודות לקוחות של מכון מור ומידע רפואי שלהם, וגם מידע אודות משתמשי השירות של חברת קווים.
יום למחרת האירוע, ב-30 באוקטובר 2021, הגיבה החברה בעמוד הפייסבוק שלה לראשונה על התקיפה.
בהמשך הפנתה סייברסרב אצבע מאשימה אל חברת "נטויז'ן", אשר לטענתה מאחסנת היא את האתרים, ולא חברת "סייברסרב".
"נטויז'ן" השיבה כי סייברסרב "שכרה שירותי אירוח אתרים ללא הגנת סייבר".
ב-3 בנובמבר 2021 הודיעה הרשות להגנת הפרטיות כי פתחה בחקירה נגד "סייברסרב", והוטל איסור על חברת סייברסרב להעלות בחזרה את אתר "אטרף".
כשבוע לאחר מכן, חלק גדול מהאתרים שנפרצו (ובמיוחד אתר "אטרף" ואתר "מכון מור") לא שבו לפעילות, וגם לא ידוע האם ומתי ישובו לפעילות.
באתר "מכון מור" זמין רק עמוד אחד - עמוד "תוצאות בדיקה" המצריך התחברות עם פרטים אישיים על מנת לצפות במידע רפואי.
ב-4 בנובמבר 2021 הוגשה בקשה לתובענה ייצוגית כנגד חברת "סייברסרב".
"Cut the Cord" (בעברית: "חתוך את החבל") הוא סינגל של להקת הרוק האמריקאית שיינדאון.
הסינגל יצא לאור ב-29 ביוני 2015 כסינגל המוביל מתוך אלבום האולפן החמישי שלהם, "Threat to Survival".
השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל התשיעי של הלהקה שהגיע להישג זה.
בשנת 2015 שימש השיר כנעימה הרשמית של אירוע "גיהנום בכלוב" של ה-WWE.
השיר יצא ב-29 ביוני 2015 כסרטון הכולל אודיו בלבד וכסינגל.
הווידאו קליפ הנלווה יצא יום למחרת.
הסולן ברנט סמית תיאר את Cut the Cord בדף הפייסבוק של הלהקה כ"ההצהרה כלפי העולם שאתה לא תוותר, שאתה לא תיכנע ושאתה מסרב להיכשל".
בראיון למגזין בילבורד סמית מסר שהשיר הוא "כן בצורה ברוטאלית ולא מתנצל".
הוא הוסיף שהשיר הוא "קריאת השכמה המזכירה לכולנו שאנחנו יכולים לשלוט בגורלנו בכך שנמצא את האומץ והתעוזה להרוס את כל מה שעוצר בנו".
שנהפרסמועמדקטגוריהתוצאה2016 פרסי המוזיקה של iHeartRadio"Cut the Cord" שיר הרוק של השנה
ב-3 באפריל 2019 הכריז איגוד תעשיית ההקלטות האמריקאי על הסינגל כתקליט פלטינה, לאחר שבארצות הברית נמכרו מיליון עותקים ממנו.
"Cute Boy" (בעברית: "בן חמוד") הוא סינגל שהוקלט על ידי הזמרת הישראלית נונו.
הוא יצא לאור ב-6 ביוני 2022, בהוצאת חברת התקליטים די-מיוזיק, כסינגל שלא מתוך אלבום.
השיר הגיע למקום הראשון ב ובמצעד העשירייה של כאן גימל.
השיר נכתב על ידי נונו והופק על ידי שגיא קריב.
חברת המסיבות "פוראבר" השתתפה בהפקת השיר בהתאם למסורת השנתית שלה להוציא שיר לכבוד חודש הגאווה (הקודם היה "גבר בפוראבר" של אנה זק).
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משני מיליון השמעות.
הווידאו קליפ הרשמי פורסם ב-6 ביוני 2022, ביום צאת השיר.
הוא בוים על ידי אדם גבאי ונונו.
נכון לספטמבר 2023 עומד מונה הצפיות של הקליפ על למעלה מ-15 מיליון צפיות.
ענבר פלד ומאיה שמש מאתר "פרוגי" שיבחו את הפקת הקליפ, וטענו כי "Cute Boy" הוא שיר צבעוני ושמח שמתאים מאוד לרוח הלהט"בית של חודש יוני.
אזורתאריך יציאהפורמטחברת תקליטיםמקורעולם6 ביוני 2022הזרמת מוזיקה • הורדה דיגיטליתדי-מיוזיק
Cuts Both Ways (בעברית: לכאן ולכאן) הוא שיר של הזמרת הקובנית אמריקאית גלוריה אסטפן אשר יצא כסינגל החמישי והאחרון מתוך האלבום הנושא את שמו בתאריך ה-17 במאי 1990. השיר לא זכה להצלחה בארצות הברית כאשר הגיע למקום ה-44 בלבד אך הוא הגיע למקום הראשון במצעד של מוזיקה עכשווית למבוגרים.
למרות הצלחתו הפושרת עם שנים השיר נכלל בכמה אלבומי אוסף של אסטפן.
בשנת 2020, נכלל באלבום האולפן ה-14 של אסטפן, Brazil305.
מת'יו הוקטר מ-Albumism כ"שיר יפהפה להפליא של אהבה אבודה" ובחר בו כאחד מהשירים הטובים באלבום.
ביל קולמן מבילבורד החמיא לשירה של אסטפן בשיר ולשילוב של הגיטרות האקוסטיות.
דייוויד ג'יילס מ-Music Week כינה את השיר כ"בלדה גדולה" ואף גם הוא החמיא לשירה של אסטפן ולשילוב של הגיטרות האקוסטיות.
ב-The Network Forty החמיאו לסגנון המוזיקלי של השיר ואף ציינו שיש לשיר "מסק עמוק מבחינה מוזיקלית ולירית".
גם ב-Pop Rescue וב-Smash Hits נתנו ביקורת חיובית לשיר.
בקליפ לשיר נראית אסטפן שוהה בבית חוף לבדה בסצנות שונות כמו בסצנה בה היא מביטה מחלון גדול אל הים או יושבת ליד שולחן.
בנוסף גם נראים סצנות בהם אסטפן לא מופיעה כמו סצנה של מים גולשים או של גיטרה מתפרצת.
Cyberpunk: Edgerunners (; בתעתיק לעברית: סַיְיבֵרפָּאנְקוּ: אֵגְ'יִרַאנַה; מסוגנן כ-Cyberpunk: EDGERUNNERS) היא מיני-סדרת אנימה יפנית-פולנית מסוגת הסייברפאנק, המופצת על ידי נטפליקס, אשר מהווה ספין אוף למשחק הווידאו Cyberpunk 2077 מאת CD Projekt RED, אשר בעצמו מבוסס על סדרת משחקי התפקידים השולחניים Cyberpunk מאת מייק פונדסמית'.
הסדרה מבוימת על ידי הירויוקי אימאישי, שהיה גם הבמאי של סדרות האנימה טנגן טופה גורן לאגאן , קילה לה קיל וסרט האנימה פרומר .
התסריט נכתב על ידי יושיקי אוסה ומאסהיקו אוטסוקה.
הסדרה הופקה על ידי אולפני האנימציה Trigger בשיתוף עם הסטודיו הפולני CD Projekt RED.
האנימה מתמקדת בעלילה נפרדת ממשחק הווידאו, אשר מתרחשת בשנת 2076, ועוקבת אחר חייו של דייויד מרטינז, ילד-רחוב אשר מנסה לשרוד בעיר הדיסטופית נייט סיטי (מאנגלית: Night City), מגה-עיר אמריקאית עתידנית אשר ממוקמת במדינה החופשית של צפון קליפורניה, אשר מוכרת בתושביה האובססיביים לטכנולוגיה ושינויי גוף.
דייויד, אשר לו הרבה מה להפסיד, בוחר לחיות בתור אדג'ראנר (edgerunner) – שכיר חרב אשר מכונה גם "סייברפאנק" (cyberpunk).
המיני-סדרה עלתה לאוויר ב-13 בספטמבר 2022.
דייויד מרטינז (デイビッド) - ילד-רחוב ממחוז סנטו דומינגו, שלומד במערכת החינוך של המגה תאגיד אראסקה.
חי עם אמו בדירה במגה בניין H4. לאחר שחווה טרגדיה, דייויד מתקין לעצמו מערכת סנדאוויסטאן רבת עוצמה, מה שהופך אותו לאחד מהאדג'ראנרים של נייט סיטי.
לוסי מראה לדייויד את העולם התחתון של העיר והשניים מתחברים לקבוצה של שכירי חרב.
לוסי (ルーシー) - נאטראנרית מנייט סיטי, שמכירה לדייויד את העולם המחתרתי של האדג'ראנרים.
היא סגורה וממעטת לדבר על עברה, פרט לעובדה שבליבה שמורה שנאת מוות כלפי תאגיד ארסאקה.
מחשיבה את העיר ככלא וחולמת לברוח לירח.
מיין (メイン) - אדג'ראנר ותיק שמנהיג את הצוות אליו מצטרף דייויד.
היה אחד מהלקוחות של גלוריה, אמו של דייויד.
דוריו (ドリオ) - בת זוגו של מאיין, וכן סגניתו בפיקוד על הצוות.
קיווי (キーウィ) - הנטראנרית של הצוות, קרת רוח ומחושבת.
פילאר (ピラル) - הטכנאי ומומחה הטכנולוגיה (Techie) של הצוות, אחיה הגדול של רבקה.
רבקה (レベッカ) - אחותו של פילאר, היפראקטיבית ואנרגטית, במיוחד בכל הקשור לשימוש בנשק.
גלוריה מרטינז (グロリア) - אמו של דייויד.
השניים גרים ביחד במגה-בניין H4 במחוז סנטו דומינגו.
עבדה קשה על מנת לפרנס את המשפחה, על מנת שבנה יצליח להגיע לאקדמיית ארסאקה.
פארדיי (ファラデー) - פיקסר נודע ממחוז פסיפיקה ובפועל עובד עם תאגיד מיליטק.
קר רוח, ממעט לקיים אינטראקציה עם האדג'ראנרים שלו אך מרבה לנצלם ולשלוח אותם למשימות ריגול תעשייתי כנגד תאגיד ארסאקה היריב.
ריפרדוק (リパードク) - הריפרדוק האלמוני והזקן של המחוז בו חיים דייויד ואמו.
עוזר להתקין ולשדרג את ציוד הסייבר של דייויד.
אדם סמאשר (アダム・スマッシャー, "אדם המוחץ") - הסייבורג האימתני שמועסק על ידי תאגיד ארסאקה כיחידת חיסול כנגד אויביו המסוכנים ביותר של התאגיד.
דמות מדבבים בגרסה היפנית בגרסה האנגלית דייויד מרטינז קנאיצ'ירו "קן" אוהשי זאק אגילר לוסי אאוי יוקי אמי לו מיין הירוקי טאצ'י ויליאם סי.
סטיבנס דוריו מיצ'יקו קאידן מארי ווסטברוק קיווי טאקאקו הונדה סטפני וונג פילאר וואטרו טאגקי איאן ג'יימס קורלט רבקה טומויו קורוסאווה אלכס קזארס גלוריה מרטינז יוריקה הינו גלוריה גריואה פארדיי קזוהיקו יואנה ג'אנקרלו אספוזיטו ריפרדוק קנג'ירואו טסודה בורג' אטיין אדם סמאשר יוקיהיאו מיסונו אלק ניומן
פסקול הסדרה הולחן על ידי אקירה יאמאוקה, אשר בעבר עבד על פסקול סדרת משחקי הווידאו Silent Hill.
הטיזר לסדרה פורסם ב-8 ביוני 2022 והקדימון הרשמי פורסם ב-1 באוגוסט.
שיר הנושא של הסדרה הוא "This Fire" בביצוע הלהקה הסקוטית פרנץ פרדיננד.
Cyberpunk 2077: Trauma Team (בתרגום חופשי לעברית: סייברפאנק 2077: צוות טראומה) היא סדרת חוברות קומיקס מסוגת הסייברפאנק והדיסטופיה, שנכתבת על ידי קולן בון, מאויירת על ידי מיגל ולדרראמה ומוצאת לאור על ידי דארק הורס קומיקס, אשר מתרחשת ביקום של משחק הווידאו Cyberpunk 2077. החוברת הראשונה יצאה לאור ב-9 בספטמבר 2020.
העלילה מתרחשת בשנת 2077 ומתמקדת בנדיה, חובשת העובדת במגה-תאגיד מיליטריסטי פרטי בשם "טראומה טים אינטרנשיונל" (Trauma Team International).
לאחר קרב יריות טראומטי עקוב מדם בו כלל חברי הצוות שלה נהרגו, נדיה מסכימה להמשיך לעבוד עבור החברה.
ההכרזה על סדרת הקומיקסים התפרסמה ב-21 ביוני 2020 בחשבון הטוויטר הרשמי של Cyberpunk 2077, מספר ימים לאחר ההכרזה כי תאריך הוצאתו של המשחק עבר מ-17 בספטמבר ל-19 בנובמבר.
החוברת הראשונה בסדרת הקומיקסים יצאה לאור ב-9 בספטמבר 2020. מהדורה מוגבלת של החוברת הראשונה גם כן יצאה לאור, אשר מכילה עטיפת אלטרנטיבית וליתוגרפיה שעוצבה על ידי האמן רוברט סאממלין.
הכרך הראשון של הסדרה, שמאגד את ארבע החוברות הראשונות, יצא לאור ב-9 בפברואר 2021.
Cyberpunk 2077: Phantom Liberty (בתרגום חופשי לעברית: סייברפאנק 2077: שחרור הפנטום) היא חבילת הרחבה למשחק הווידאו Cyberpunk 2077 שפותחה על ידי CD Projekt RED ומופצת על ידי CD Projekt, אשר יצאה לאור ב-26 בספטמבר 2023 למערכת ההפעלה Microsoft Windows ולקונסולות המשחקים פלייסטיישן 5 ו-Xbox Series X/S.
עלילת המשחק מתרחשת ביקום סייברפאנק דיסטופי בו השחקן משחק בתפקיד שכיר החרב "V" אשר חייב להציל את נשיאת ארצות הברית החדשה של אמריקה , שמטוסה התרסק ברובע דוגטאון, הרובע המסוכן ביותר בעיר הבדיונית "נייט סיטי" בה מתרחש המשחק.
מיד בצאתו מהקניון בפסיפיקה, V מקבל שיחת הולופון מדמות מסתורית שמכנה את עצמה בשם "Songbird" ("ציפור שיר") שמצליחה להתחבר לצ'יפ שמצוי בראשו של V ולתקשר איתו ועם התודעה של ג'וני סילברהאנד שנמצאת בו.
סונגבירד מפצירה ב-V להגיע לדוגטאון מכיוון שנשיאת ארצות הברית החדשה, רוזלינד מאיירס אמורה לעבור בשיירה מרחפת מעל דוג טאון וסונגבירד קיבלה ידיעה לפיה השיירה הולכת להתרסק.
בנוסף, סונגבירד מספרת ל-V שבמידה ויעזור לה, היא תוכל לרפא אותו, ולהסיר ממוחו את השבב המכיל את התודעה של סילברהאנד.
V מגיע לדוגטאון ומגלה שהשיירה התרסקה.
בהריסות, הוא מוצא את מאיירס, שמספרת לו שהיא התרסקה בדוגטאון בעקבות מעשיו של קורט האנסן, איש צבא לשעבר והשליט הנוכחי של דוגטאון, שרצה להתנקש במאיירס מסיבות לא ידועות.
V ומאיירס מנסים למצוא את סונגבירד, שהייתה בעצמה על השיירה ונחטפה למיקום לא ידוע.
בהגיעם לדירת מסתור, מאיירס מציעה ל-V להיעזר בסוכן רדום של הכוחות המיוחדים בשם סלומון ריד (מדובב על ידי אידריס אלבה).
V יוצר קשר עם ריד והאחרון מצליח לחלץ את מאיירס מדוגטאון ולהחזירה בבטחה לוושינגטון.
לאחר מכן, V מבקש מריד עזרה בחילוץ של סונגבירד מדוגטאון.
מתברר לשחקנים שסונגבורד היא סוכנת חשאית ששירתה בעבר עם ריד.
V וריד שמים פעמיהם לבר בשם "העש" בדוגטאון ופוגשים את אלכס, אשפית תחפושות וסוכנת לשעבר.
למרות חילוקי הדעות בינה לבין ריד, אלכס מסייעת לשניים ומכוונת אותם לנטראנר עיוור ומוכשר בשם סליידרס.
בהגיעם לסליידרס, V נותן לו הרשאה להתחבר לצ'יפ שבראשו ו-V מצליח ליצור קשר בשנית עם סונגבירד, שמספרת לו שהיא כלואה כאסירה של קורט הנסן במבצר שלו בדוגטאון.
לאחר החיבור, הצ'יפ של V מתחבר לבלאק וול, הרשת האפלה שיוצרת עומס יתר וגורמת למותו של סליידרס.
סונגבירד גם מגלה ל-V שבדומה אליו, גם היא גוססת בעקבות פלישותיה לחומה השחורה והיתקלויות ב-A.I עוינות.
בחזרה בפאב, השלישייה מתכננת חדירה לקזינו בעיר במטרה ללמוד על הנסן ועל מצבה של סונגבירד.
בהגיעם, סונגבירד מסבירה ל-V שהנסן מחזיק ברכיב מיוחד שמאפשר גישה לרשת האפלה ומתכנן לחשוף את פשעיהם של מאיירס ושל הסוכנות לעולם.
V, אלכס וריד מתכננים תוכנית להצלת סונגבירד: V ואלכס יחדרו אל מבצרו של הנסן, תוך שהם מחופשים לצמד נטראנרים שאמורים לעבוד אצל הנסן, לאחר מכן לנטרל את אותו הרכיב ולשחרר את סונגבירד לחופשי.
ריד מספר ל-V שבמידה ויעזור במשימה, ריד ייצור קשר עם ריפר דוק של הסוכנות שיכול להסיר מ-V את הצ'יפ ובכך יכול להציל את חייו.
במקביל, סונגבירד יוצרת קשר עם V ומפצירה בו לבגוד בריד ובאלכס ולסייע לה לטוס לירח, שם נמצאת התרופה שאמורה להצילה ממוות.
במידה ויסייע לה, סונגבירד מבטיחה ל-V שהיא תדאג לתרופה עבור שניהם.
לאחר הפגישה עם סונגבירד בקזינו, V וריד לומדים מה קרה: טרם ההתרסקות, סונגבירד כרתה עסקה עם הנסן: היא תביא לו את מאיירס (שרוצה לחשוף את פשעיה לעולם) ובתמורה תקבל גישה לרכיב.
למרות זאת, הנסן בגד בסונגבירד וכלא אותה כאסירה שלו.
תקוע בין שני הצדדים, על V לקבל החלטה: לסייע לריד ואלכס לעצור את סונגבירד או לסייע לסונגבירד להגיע לירח ולבגוד באלכס וריד.
מכאן, המשחק מתפצל לארבעה סופים אפשריים:
King of Wands – השחקן בוחר לבגוד באלכס ובריד ובורח עם סונגבירד.
בהמשך, השחקן מצליח להגיע עם סונגבירד הגוססת אל נמל התעופה.
שם, סונגבירד מספרת ל-V שהיא שיקרה לו ושבעצם קיימת רק תרופה אחת ושהיא חומדת אותה לעצמה.
בהגיעם לטרמינל, ריד מתעמת עם V ו-V הורג את ריד ומטיס את סונגבירד לירח.
בהגיעה לירח, סונגבירד מסבירה שהיא תיצור עם V קשר בעתיד לא ידוע במידה והיא תמצא תרופה עבורו.
בכך, על V להמשיך ולחפש דרך אחרת להסיר את הצ'יפ והתודעה של סילברהאנד ממוחו.
King of Swords – דומה לסוף "מלך השרביטים", אולם, בנמל התעופה, השחקן יסגיר את סונגבירד לריד ויפציר בריד לקיים את חלקו ולעזור לו עם הצ'יפ.
ריד יקיים את הבטחתו ל-V ויטיס אותו לניתוח שאמור להסיר ממנו את הצ'יפ.